skond ir-Regola 108 tar-Regoli ta' Proċedura f'isem il- Kumitat għall-Impjiegi u l-Affarijiet Soċjali lill- Kummissjoni Suġġett: Issekondar ta' ħaddiema Id-Direttiva 96/71/KE dwar l-impjieg ta' ħaddiema fil-qafas ta' prestazzjoni ta' servizzi ffissat is-16 ta' Diċembru 1999 bħala l-iskadenza għat-traspożizzjoni tad-dispożizzjonijiet tagħha fil-liġi nazzjonali. Malajr, l-implimentazzjoni xierqa tad-Direttiva rriżultat problematika minħabba insuffiċjenzi inerenti fit-test u nuqqas ta' implimentazzjoni korretta fl-Istati Membri kif ukoll koordinazzjoni bejn l-awtoritajiet kompetenti tagħhom. Ir-reviżjonijiet tad-Direttiva magħmula mill-Kummissjoni fl-2003 u fl-2006 ġew ikkunsidrati insuffiċjenti mill-Parlament Ewropew . Fil-Komunikazzjonijiet tagħha "Linji gwida dwar l-issekondar ta' ħaddiema li jseħħ fil-qafas ta' forniment ta' servizzi" u "Ssekondar ta' ħaddiema li jseħħ fil-qafas tal-forniment ta' servizzi: Massimizzazzjoni tal-benefiċċji u l-potenzjal tiegħu filwaqt li tingħata garanzija tal-protezzjoni tal-ħaddiema" , il-Kummissjoni impenjat ruħha li tieħu l-passi neċessarji biex tirretifika s-sitwazzjoni maħluqa minn xi nuqqas ta' konformità mad-dispożizzjonijiet rilevanti tal-liġi Komunitarja u/jew koperazzjoni bejn l-Istati Membri skond l-Artikoli 4 (koperazzjoni fl-informazzjoni) u 5 (miżuri ta' infurzar mill-Istati Membri) tad-Direttiva. Il-Kummissjoni kif biħsiebha tindirizza t-tħassib espress mill-Parlament Ewropew fir-riżoluzzjonijiet tiegħu, b'mod partikolari fir-rigward ta': iż-żamma ta' dokumenti fuq il-post tax-xogħol sabiex tkun ikkontrollata l-konformità mad-Direttiva, u il-preżenza ta' rappreżentant legali ta' kumpanija li tissekonda sabiex ikunu ssodisfati r-rekwiżiti legali fl-Istat Membru ospitanti? Fid-dawl tal-fatt li d-Direttiva tapplika mill-inqas sa minn Diċembru 1999 u li linji gwida li jispjegaw lill-Istati Membri l-obbligazzjonijiet tagħhom fir-rigward ta' ssekondar li jseħħ fit-territorju tagħhom kienu ppubblikati mill-Kummissjoni aktar minn sena ilu, Il-Kummissjoni se tippubblika linji gwida aktar ċari u ddettaljati biex tgħin lill-Istati Membri u kumpaniji jifhmu aħjar dak li hu permess lilhom skond id-Direttiva u l-każistika rilevanti? Jekk iva, meta? Il-Kummissjoni evalwat liema Stati Membri għadhom qed jonqsu milli jikkonformaw mad-dispożizzjonijiet tad-Direttiva, b'mod partikolari dwar koperazzjoni fl-informazzjoni u miżuri ta' infurzar mill-Istati Membri? Il-Kummissjoni tista' tikkonferma li, fil-qafas tal-forniment tas-servizzi, se tirrispetta l-mudelli tas-swieq tax-xogħol kollha li jeżistu fl-Unjoni Ewropea? ĠU L 18, 21.1.1997, p. Riżoluzzjonijiet P5_TA(2004)0030 tal-15.1.2004 u P6_TA(2006)0463 tas-26.10.2006 COM(2006)0159 finali ta' l-4.4.2006. COM(2007)0304 finali tat-13.6.2007.
Extracted from 14592361__OQ__O-2007-0041__MT.txt